VEDLIGEHOLDELSES GUIDEOKTOBER 2021

CARL HANSEN & SØN

Indhold
01 Kanvas - Lærred
02 CH410 og CH411
03 Krom, pulverlakeret stål, rustfrit stål04 Koskind
05 Hynder med dun/fjer
06 Flagline
07 Møbelgjord
08 Havehynder, Sunbrella®
09 Glas10 Håndsprit
11

Højglans

12 Laminat
13 Lamper
14 Læder15 Udendørsflet
16 Malede møbler
17 Papirgarn
18 Rattan
19 Tæpper
20 Bejdsede møbler
21 Bordplader med finér
22 Bordplader i massivt træ
23 Teaktræ (havemøbler)
24 Tekstiler
25 Polstringsskum
26 Peddigrør: PK1
27 Træmøbler

VEDLIGEHOLDELSES GUIDEINDHOLDCARL HANSEN & SØN

VEDLIGEHOLDELSES GUIDEKANVAS - LÆRRED
1/1

01 Kanvas - Lærred
Kanvas er fremstillet af hør. Hør er en af de stærkeste plantefibre, der findes, hvilket giver et meget
formstabilt og slidstærkt tekstil.
Almindelig rengøring og vedligeholdelse
Se vedligeholdelse af tekstiler.
Særlige forbehold
Da hør er et naturprodukt, kan der forekomme farvevariationer i stoffet. Øvrige forbehold, sevedligeholdelse af tekstiler.

CARL HANSEN & SØN

VEDLIGEHOLDELSES GUIDECH410 OG CH411
1/1

02 CH410 og CH411
Generelt
Peters bord og Peters stol er fremstillet af ubehandlet massivt bøgetræ. Det ubehandlede
bøgetræ patineres smukt med tiden og er derfor særligt modtageligt over for snavs og pletter.
Ønskes en mere smudsafvisende overflade, anbefaler vi at sæbebehandle møblerne, inden
de tages i brug. For at bevare den smudsafvisende overflade skal møblerne efterfølgende
genbehandles med jævne mellemrum.
Ved tilsmudsede møbler anbefales det at rengøre og afslibe møblet inden evt. sæbebehandling.
For at opnå det bedste resultat bør skjolder og pletter fjernes helt inden genbehandling. Ved
afslibning benyttes sandpapir korn 180 på alle flader og kanter. Slib altid i årernes længderetning.
Sæbebehandling af Peters bord/stol (nyt møbel/afslebet møbel)1. Adskil møblet og påfør træsæben på alle flader og kanter
2. Aftør evt. sæberester med en ren klud for at undgå skjolder og stil delene således, at de kan
tørre samtidigt fra begge sider
3. Når møblet er tørt, slibes overfladen ganske let med korn 180 for at opnå en glat overflade
4. Behandlingen gentages om nødvendigt

CARL HANSEN & SØN

VEDLIGEHOLDELSES GUIDE
KROM, PULVERLAKERET STÅL, RUSTFRIT STÅL1/2

03 Krom, pulverlakeret stål, rustfrit stålKrom
Glansforkromning består af flere lag. Det yderste og synlige lag består af et tyndt lag krom, mens
det underliggende lag, som hæfter på grundmaterialet, er nikkel. Den forkromede overfladenændrer sig ikke med tiden og vil altid fremstå med et spejlblankt udseende.
Almindelig rengøring
Møbler med forkromede overflader aftørres med en fugtig klud opvredet i varmt vand eller et
mildt rengøringsmiddel. Overfladen aftørres efterfølgende med en tør klud for at undgå striberog kalkpletter.
Speciel rengøring
Skulle almindelige rengøringsmidler ikke være tilstrækkelige, kan overfladen evt. rengøres med
almindelig husholdningssprit.
Særlige forbehold
Vand kan forårsage let rustdannelse på forkromede overflader. Ved rustfjerning på forkromede
overflader anbefaler vi at benytte et dertil egnet metal-pudsemiddel som eksempelvis Brasso
eller Autosol®.
Pulverlakeret stålPulverlak giver møblet en slidstærk og ensartet overflade.
Almindelig rengøring
Møbler med en pulverlakeret overflade aftørres med en fugtig klud opvredet i varmt vand eller et
mildt rengøringsmiddel. Overfladen aftørres efterfølgende med en tør klud for at undgå striber og
kalkpletter.
Særlige forbehold
Brug ikke opløsningsmidler, skarpe genstande eller slibende rengøringsmidler på pulverlakerede
overflader.
Rustfrit stålRustfrit stål har et højt indhold af krom, hvilket giver stålet dets modstandsdygtige overflade(korrosionsbestandige egenskaber).

CARL HANSEN & SØN

VEDLIGEHOLDELSES GUIDE
KROM, PULVERLAKERET STÅL, RUSTFRIT STÅL2/2

Almindelig rengøring
Møbler af rustfrit stål aftørres med en fugtig klud opvredet i varmt vand eller et mildt
rengøringsmiddel. Overfladen aftørres efterfølgende med en tør klud for at undgå striberog kalkpletter.
Speciel rengøring
Skulle almindelige rengøringsmidler ikke være tilstrækkelige, kan overfladen evt. rengøres med
almindelig husholdningssprit.
Særlige forbehold
Der kan med tiden opstå mindre rustpletter i overfladen på rustfrit stål. Mindre rustpletter ioverfladen skyldes oftest metal- eller jernpartikler fra andre genstande - skospænder, tasker
med metalbeslag. Små rustpletter og mindre ridser kan i de fleste tilfælde fjernes ved at slibe
overfladen med en meget fin slibesvamp beregnet til metal. Husk altid at følge stålets sliberetning.
Bemærk, at der ikke må bruges klorbaserede rengøringsmidler på stål, da dette vil medføre, atstålet ruster. Sørg for at tørre stålet af med en tør klud efter gulvvask for at undgå pletter på stålet.

CARL HANSEN & SØN

VEDLIGEHOLDELSES GUIDEKOSKIND
1/1

04 Koskind
Hos Carl Hansen & Søn anvender vi ægte koskind fra Sydamerika af højeste kvalitet. Ikke to huder
er ens, og hvert stykke koskind har derfor sit helt eget unikke mønster og udseende.
Almindelig rengøring og vedligeholdelse
Vi anbefaler, at polstring med koskind støvsuges jævnligt med en blød børste og ved lav til medium
styrke. For at undgå unødigt slid på kohuden, støvsuges der altid i hårenes retning.
Speciel rengøring – pletfjerning
Hvis det drejer sig om spildte væsker, suges væsken op med en ren klud hurtigst muligt. Pletten
fjernes i første omgang ved skånsom dupning med en ren klud eller svamp opvredet i varmt vand.
Undgå at koskindet bliver alt for vådt og aftør altid skindet i hårenes retning, så vand og snavs ikke
arbejdes længere ind i hårene. Aftørringen skal ske hurtigt over hele overfladen således,at skjolder undgås.
Undgå brug af rengøringsmidler eller kemiske rengøringsmidler.
Særlige forbehold
Da koskind er et naturmateriale, kan der forekomme markante variationer i farve, mønsterog hårlængde. Undgå at placere møbler med koskind i direkte sollys.

CARL HANSEN & SØN

VEDLIGEHOLDELSES GUIDEHYNDER MED DUN/FJER
1/1

05 Hynder med dun/fjer
Hos Carl Hansen & Søn anvender vi polydun. Polydun er en kombination af naturfyld og
skumgranulat. Blandingsforholdet af de to fyldmaterialer varierer alt efter, hvad hynden skal
bruges til, og for at sikre den bedst mulige komfort og formstabilitet.
Almindelig rengøring og vedligeholdelse
Vi anbefaler hynder med polydun rystes/bankes ofte for at bevare den optimale spændstighed
i fyldet og dermed opretholde hyndens facon bedst muligt.
Særlige forbehold
Hynder med polydun må ikke vaskes, men skal renses af et professionelt møbelrenseri.

CARL HANSEN & SØN

VEDLIGEHOLDELSES GUIDEFLAGLINE
1/1

06 Flagline
Flagline
Flaglinens yderste lag består af 100% naturlige hørfibre. Hørren er af højeste kvalitet, og den
strukturflettede overflade giver flaglinen dens rustikke udseende. Flaglinens kerne er lavet af
polyester, hvilket sikrer en god bæreevne.
Almindelig rengøring
Vi anbefaler rengøring med støvsuger ved lav til medium styrke.
Speciel rengøring - pletfjerning
Kommer der en plet på flaglinen, opnås det bedste resultat ved at fjerne pletten hurtigst muligt.
Hvis det drejer sig om spildte væsker, suges væsken op med en fugtig, hårdt opvreden klud. Dup
forsigtigt.
Undgå at gnide på flaglinen, da fibrene derved risikerer at blive trukket ud, og flaglinen kommer tilat se slidt ud.
Særlige forbehold
Da hør er et naturprodukt, vil farvenuancen på flaglinen variere. Møbler med flagline må ikke
anvendes udendørs, da hørsnoren vil suge fugt/vand.

CARL HANSEN & SØN

VEDLIGEHOLDELSES GUIDEMØBELGJORD
1/1

07 Møbelgjord
Møbelgjord er produceret af 85% genbrugsbomuld og 15% polyethylen, som øger gjordens vandog fugtbestandighed. Bomuldsgjorden er fortrukket, hvilket sikrer en god bæreevne og forhindrer,
at gjorden med tiden begynder at hænge. Sæde og ryg flettet med bomuldsgjord giver god støtteog behagelig siddekomfort.
Almindelig rengøring og vedligeholdelse
Møbler flettet med bomuldsgjord bør støvsuges jævnligt.
Speciel rengøring - pletfjerning
Bomuldsgjorden har fået en vandafvisende behandling, hvilket gør, at spildte væsker ikke
absorberes så let. For yderligere specialrengøring, se tekstiler.
Særlige forbehold
Se tekstiler.

CARL HANSEN & SØN

VEDLIGEHOLDELSES GUIDEHAVEHYNDER, SUNBRELLA®
1/1

08 Havehynder, Sunbrella®
Sunbrella® er fremstillet af 100% akrylfibre. Akrylfibrene er mættet med et UV-stabilt
farvepigment, hvilket gør, at farven ikke falmer, selvom stoffet bliver udsat for solens nedbrydendestråler. Stoffet har fået en let overfladebehandling, hvorfor overfladen er smuds- og vandafvisende.
Almindelig rengøring og vedligeholdelseJævnlig rengøring og vedligeholdelse er vigtig for at bibeholde møbelstoffets udseende samtforlænge dets levetid.
• Løst skidt og snavs fjernes med blød børste eller støvsuger.
• Brug en mild sæbeopløsning til rengøring af stoffet.
• Rengør altid hele overfladen for at undgå skjolder.
• Brug en svamp eller blød børste til rengøring med sæbevand.
• Lad sæbeopløsningen trænge ind i stoffet.
• Skyl efterfølgende med rent vand, så alle sæberester fjernes.
• Stoffet skal efterfølgende lufttørre helt inden ibrugtagning.
Speciel rengøring - pletfjerning
Generelt for alle pletter glæder det, at jo hurtigere pletten fjernes, desto større er chancen for,at pletten forsvinder helt.
• Spildte væsker suges op med en ren klud hurtigst muligt. Pletter, som ikke er fedtholdige,fjernes i første omgang ved skånsom dupning med en ren klud eller svamp opvredet i rent,
varmt vand eller en mild sæbeopløsning.
• Pletter fra tyktflydende eller faste stoffer skrabes mest muligt op før videre rengøring.
• Rengør pletten med en mild sæbeopløsning.
• Sæbeopløsningen arbejdes forsigtigt ind i pletten med en svamp eller blød børste.
• Skyl efterfølgende med rent vand, så alle sæberester fjernes.
• Er stoffet meget vådt, kan overskydende vand opsuges med et rent håndklæde eller en svamp.
• Stoffet skal efterfølgende lufttørre helt inden ibrugtagning.
• Gentag om nødvendigt.
Genbehandling
Efter grundig rengøring kan Sunbrella® genbehandles med vandafvisende imprægnering
til møbelstof.
Særlige forbehold
I tilfælde af stærk tilsmudsning anbefales det at kontakte et professionelt møbelrenseri.
Damprengøring må ikke anvendes.

CARL HANSEN & SØN

VEDLIGEHOLDELSES GUIDE
GLAS
1/1

09 GlasAlmindelig rengøring
Ved daglig rengøring af overfladen anvendes rent vand eller glasrens. For at undgå kalkpletter,og striber på overfladen, poleres glasset efterfølgende tørt med en mikrofiberklud.
Særlige forbehold
Brug ikke skurende, ætsende, syreholdige eller alkaliske rengøringsmidler, da disse kan angribe
glasoverfladen og forårsage ridser. Det frarådes at bruge skarpe værktøjer til rengøring, da dettekan medføre skader og dybe ridser i glasoverfladen.

CARL HANSEN & SØN

VEDLIGEHOLDELSES GUIDEHÅNDSPRIT
1/1

10 HåndspritHåndsprit er alkoholbaseret og kan f.eks. indeholde ethanol eller propylalkohol. Brug derfor aldrighåndsprit eller andre desinfektionsmidler på dine møbler, da det i værste fald kan forårsage
permanente skader på møblets overflade.
Hvis der kommer håndsprit eller lignende på dit møbel, bør dette straks fjernes med en fugtig klud
for at undgå skader på overfladen.
Skader forårsaget af håndsprit og andre desinfektionsmidler er ikke omfattet af garantien.
Hvordan håndteres et forurenet møbel
Har du mistanke om, at dit møbel er forurenet med Covid-19, så bør du gøre følgende:• Følg de officielle myndigheders retningslinjer.
• Undgå at bruge det pågældende møbler i mindst 48 timer.
• Luft godt ud i rummet og lav gennemtræk, før du gør rent.

CARL HANSEN & SØN

VEDLIGEHOLDELSES GUIDEHØJGLANS
1/1

11 Højglans
Højglans er en proces, hvor træet først bliver grundet, dernæst påført farve. Endelig påføres entransparent toplak, som giver stolen den blanke og skinnende overflade.
Almindelig rengøring
En højglansoverflade er modtagelig overfor fingeraftryk, som let efterlader mærker i overfladen.
For at bevare stolens flotte og blanke overflade anbefales det at aftørre stolen dagligt med en tør
mikrofiberklud. Ved lettere tilsmudsning anvendes en fugtig klud, hårdt opvredet i rent vand. Brugaldrig skrappe eller skurende rengøringsmidler, da det kan beskadige og i værste fald ødelægge
malingen. Det frarådes at bruge skarpe værktøjer til rengøring, da dette kan medføre skader og
ridser i den malede overflade.
Særlige forbehold
Selvom den malede overflade er meget robust, kan det med tiden ikke undgås, at der kan opstå
mindre mærker og skrammer i overfladen ved dagligt brug. Især armlæn og møblets yderkanter erudsatte. Vær derfor meget opmærksom på f.eks. armbåndsure, knapper og spænder på tøj.
Mærker og småskrammer kan repareres med reparationsmaling, som kan bestilles dér, hvor du har
købt dit møbel. Vær opmærksom på, at det ikke er muligt at opnå den samme blanke overflade
med reparationsmaling som på den oprindelige overfladebehandlingDa stolen er fremstillet af massivt bøgetræ, kan der forekomme variationer og mindre ujævnhederi den malede overflade. Desuden kan glansen variere fra stol til stol, såvel som på de enkelte deleaf den samme stol. Mindre uperfektheder afsløres nemt på en højglansoverflade, hvorfor disse i
mindre grad må accepteres.

CARL HANSEN & SØN

VEDLIGEHOLDELSES GUIDELAMINAT
1/1

12 Laminat
Nanolaminat: Brad Ascalon, PK52, Embrace
Nanolaminat er lavet på basis af nanoteknologi og en ny generation af akrylharpiks. Med sin laverefleksion er overfladen ekstremt uigennemsigtig, fingeraftryks-afvisende og har en meget lækker
soft touch. Nanolaminat er modstandsdygtigt overfor slid og ridser, nemt at rengøre og har antibakterielle egenskaber.
Højtrykslaminat: CH417
Laminat er fremstillet af imprægneret papir, som efterfølgende presses sammen under højt tryk
og høj temperatur. Overfladen er dækket af et tyndt lag gennemsigtigt melamin, der beskytter
det underliggende dekorpapir, som giver laminatet dets farve og struktur. Med laminat får du enmodstandsdygtig overflade, som er nem at rengøre.
Almindelig rengøring og vedligeholdelse
Overfladen skal rengøres regelmæssigt, men kræver ingen speciel vedligeholdelse. Ved dagligt
brug aftørres bordet med en fugtig klud opvredet i varmt vand eller et mildt rengøringsmiddel.
Speciel rengøring
Hvis der er pletter, som ikke kan fjernes med normale rengøringsmidler, anbefales det at brugeen melaminsvamp. Melaminsvampen kan anvendes tør såvel som let fugtet og kan desuden ogsåanvendes til daglig rengøring. Visse kemikalier, stærkt farvende frugtsaft, krydderier og lignende
kan misfarve overfladen, hvis de sidder i længere tid og bør derfor fjernes hurtigst muligt.
Særlige forbehold
Selvom overfladen på nanolaminat og højtrykslaminat er meget holdbar, må den aldrig rengøres
med produkter, der indeholder slibemidler, slibesvampe eller med uegnede produkter som
sandpapir og ståluld. Produkter med højt syreindhold eller meget alkaliske produkter skal undgås,da de pletter overfladen og kan efterlade mærker. Anvend ikke møbelpolish og voksbaserederengøringsmidler, da disse vil lægge et klæbende lag på overfladen. Vi anbefaler at undgå brug af
sulfo i den daglige rengøring, da det efterlader en hinde på overfladen.

CARL HANSEN & SØN

VEDLIGEHOLDELSES GUIDELAMPER
1/1

13 Lamper
Almindelig rengøring og vedligeholdelse
Carl Hansen & Søn anbefaler, at rengøring af lamper foregår med en tør, blød, antistatisk klud.
Glas- og metallampeskærme kan med fordel aftørres med en fugtig, blød klud.
Speciel rengøring
Pletter fjernes med en blød klud opvredet i lunket vand evt. tilsat mildt rengøringsmiddel.
På kobber-, alu- og guldlook må der ikke bruges rengøringsmidler, kun tør klud.
OBS!
Mundblæst glas – EK61
Glasset til denne lampe er mundblæst og originalt håndværk. Da fremstillingsprocessen er manuel,kan der forekomme små luftblærer og uregelmæssigheder i glasset, ligesom tykkelsen kan variere.
Mundblæst glas skal altid rengøres i kold tilstand. Alt vand skal være fordampet, inden lampentændes igen.
Særlige forbehold
Brug aldrig rengøringsmidler med slibemiddel eller opløsningsmidler.

CARL HANSEN & SØN

VEDLIGEHOLDELSES GUIDE
LÆDER
1/3

14 LæderCarl Hansen & Søn tilbyder en række forskellige lædertyper. Hver lædertype har sine helt egne
kvaliteter og kendetegn, som kan være gode at kende, inden man tager sit møbel i brug.
Dækfarvet læder - LOKE, FREJA
Loke og Freja er fuldkorrigeret og dækfarvet okselæder. Denne lædertype kendetegnes
ved sin slidstærke og rengøringsvenlige overflade. Læderet er korrigeret, hvilket betyder, atlæderets overflade er slebet, og alle naturmærker og fejl er fjernet. Læderet er efterfølgende
overfladebehandlet og præget for at give læderet et ensartet og jævnt udseende. Dækfarvetlæder er meget modstandsdygtigt over for spild og pletter samt nemt at rengøre. Dækfarvet læder
er dermed meget velegnet til både private hjem og offentlige miljøer, hvor møblerne er udsat forhård brug og slitage.
Semianilin læder - THOR
Semianilin læder er okselæder, som har en tyndere overfladebeskyttelse end dækfarvet læder,hvilket gør det blødere, men også mindre modstandsdygtig over for snavs og pletter. Dennelædertype kendetegnes, ligesom anilin læder, ved sit naturlige udseende og gode siddekomfort.
Semianilin læder anbefales, hvor der lægges vægt på at få et rimeligt praktisk læder, uden at giveafkald på læderets bløde og behagelige egenskaber.
Anilin læder - SIF
Anilin læder er okselæder uden nogen egentlig form for overfladebeskyttelse. Anilin læder er
fremstillet af råhuder af højeste kvalitet og kendetegnes ved den eksklusive og bløde overfladesamt den høje siddekomfort. Da læderet fremstår helt naturligt og ubehandlet, vil naturmærker
som insektbid og ar være en del af læderets unikke udseende. Anilin læder anbefales til
privatpersoner, der ønsker den reneste kvalitet og bedste komfort, og som værdsætter den heltsærlige patinering af det naturlige læder.
Gedeskind (anilin læder)Vores gedeskind er vegetabilsk garvet anilin læder. Gedeskind er lavet af råhuder af højeste
kvalitet. Læderet har som udgangspunkt en helt naturlig nøgen overflade, hvor alle naturmærker
som eksempelvis fedtstriber, insektmærker, ar m.m. er synlige og bidrager til læderets eksklusive
og unikke udseende. Læderets naturlige overfladestruktur er bevaret, og derfor er læderetåndbart, hvilket gør læderets siddekomfort optimal. Brugen af møblet og lysets påvirkning giverlæderet sin helt egen karakter og flotte patina. Til regelmæssig pleje anbefaler vi vegetabilskelædercremer eller andre vegetabilske plejeprodukter.

CARL HANSEN & SØN

VEDLIGEHOLDELSES GUIDE
LÆDER
2/3

Kernelæder (anilin læder)Kernelæder er oprindelig en betegnelse for det midterste rygstykke på kohuden, også kaldet
kuponen, som er et kraftigt og meget slidstærkt stykke læder. Kernelæder er særdeles holdbart
og vil med tiden udvikle en flot patina.
Generelt
Vi anbefaler, at man støvsuger sine lædermøbler jævnligt med en blød børste og undgår brugen
af rengøringsmidler.
Typiske kendetegn og naturmærker, som kan forekomme på kernelæder, anilin - og semianilin læder:• Insektbid• Ar• Nakkefolder• Fedtstriber• Skønhedspletter• Hårhvirvler• Farveforskel fra én læderhud til en anden, selv inden for samme hud• Variationer i den naturlige narv fra den ene hud til en anden, også inden for samme hud
Daglig rengøring og vedligeholdelse af dækfarvet læder – LOKE, FREJA
Ved almindelig og daglig rengøring aftørres overfladen med en ren blød klud uden farve. Ved
lettere tilsmudsning benyttes en hårdt opvredet fugtig klud.
Speciel rengøring af dækfarvet læder
Skulle en hårdt opvredet fugtig klud ikke være tilstrækkelig, kan man ved kraftigere tilsmudsning
aftørre læderet med en ren blød klud opvredet i sæbevand (se opskrift nedenfor). Sørg for ataftørre hele overfladen. Pletrensning er ikke tilrådeligt, da det kan give skjolder og medføre
farveændring på læderet.
Daglig rengøring og vedligeholdelse af anilin -, semianilin - og kernelæder – THOR, SIF, gedeskind
Ved almindelig og daglig rengøring aftørres overfladen med en ren blød klud uden farve. Ved
lettere tilsmudsning benyttes en hårdt opvredet fugtig klud. Aftørringen skal ske hurtigt over hele
overfladen, så skjolder undgås.
Speciel rengøring af anilin -, semianilin - og kernelæder – SIF, gedeskind
Spildte væsker o. lign. fjernes omgående. Skulle en hårdt opvredet klud ikke være tilstrækkelig,
kan man ved kraftigere tilsmudsning aftørre læderet med en ren blød klud, uden farve, opvredeti sæbevand (se opskrift nedenfor). Sørg for at aftørre hele overfladen. Pletrensning er ikketilrådeligt, da det kan give skjolder og medføre farveændring på læderet.

CARL HANSEN & SØN

VEDLIGEHOLDELSES GUIDE
LÆDER
3/3

Opskrift på sæbeopløsning til rengøring af læder
Sæbeopløsning fremstilles af 1/4 dl naturlige, ufarvede sæbespåner til 1 liter varmt vand. Pisk
sæbespånerne i det varme vand, og lad opløsningen afkøle til stuetemperatur inden brug. Det er
vigtigt, at man kun anvender skummet fra opløsningen og at læderet ikke gennemvædes. Husk ataftørre læderet med en tør klud uden farve, da der ellers kan opstå skjolder efter skummet. Når
møblet er tørt, poleres efter med en blød bomuldsklud.
Særlige forbehold
Tekstilfarver fra ikke-farveægte tøj kan smitte af på lædertyper med en naturlig overflade (anilin,
semianilin, kernelæder) og forårsage permanent misfarvning. Vær derfor opmærksom pådette inden brug af møbler polstret med disse typer af læder.
Placér aldrig lædermøbler direkte op ad varmekilder og beskyt dem mod direkte sollys, da det
udtørrer læderet og nedbryder læderets egenskaber.
Har læderet brug for særlig pleje anbefales naturlige eller vegetabilske lædercremer eller andre
naturlige og vegetabilske plejeprodukter.
Advarsel! Anvend ikke plejeprodukter for ofte.
Advarsel! Hvis overfladen er meget slidt eller beskadiget, kan lædercreme lave skjolder eller
medføre farveændring.

CARL HANSEN & SØN

VEDLIGEHOLDELSES GUIDEUDENDØRSFLET
1/1

15 Udendørsflet
Cuba-stolen, MG501 outdoor, er flettet med tyndt reb fremstillet af fladvævet polypropylen.
Polypropylen er en stærk syntetisk fiber, som er ideel til udendørs brug, da den er nem at rengøre
og ikke suger fugt. Polypropylen er desuden nemt at genanvende.
Almindelig rengøring
Daglig rengøring foretages med en ren tør klud eller blød børste. Ved lettere tilsmudsning
anvendes en fugtig klud, opvredet i rent vand. Det frarådes at bruge skarpe værktøjer til rengøring,da dette kan medføre skader og ødelægge flettet.
Speciel rengøring
Ved kraftigere tilsmudsning kan flettet rengøres med mildt sæbevand og en blød børste. Flettet
skylles efterfølgende grundigt med rent vand, hvorefter flettet skal tørre helt, inden møblet igentages i brug.
Særlige forbehold
Selvom polypropylen er velegnet til udendørs brug, bør møbler med syntetisk flet ikke placeres
i direkte sollys. Syntetisk flet tåler ikke stærk varme og bør derfor ikke placeres tæt på f.eks. en
havegrill eller et bålfad.

CARL HANSEN & SØN

VEDLIGEHOLDELSES GUIDE
MALEDE MØBLER
1/1

16 Malede møbler
Hos Carl Hansen & Søn anvendes der udelukkende vandbaseret maling.
Vandbaseret maling har mange fordele. Først og fremmest er malingen meget slidstærk og holder
farven godt over tid. Dernæst er miljøbelastningen fra vandbaseret maling minimal set ift. brugen
af maling baseret på opløsningsmidler. Endelig er vandbaseret maling med til at sikre et godt
arbejdsklima for vores ansatte.
Almindelig rengøring
Daglig rengøring foretages med en ren tør klud. Ved lettere tilsmudsning anvendes en fugtig
klud, hårdt opvredet i rent vand. Brug aldrig skrappe eller skurende rengøringsmidler, da det
kan beskadige og i værste fald ødelægge malingen. Det frarådes at bruge skarpe værktøjer til
rengøring, da dette kan medføre skader og dybe ridser i den malede overflade.
Særlige forbehold
Selvom den malede overflade er meget robust, kan det med tiden ikke undgås, at der opstår
mindre småskrammer ved daglig brug. Især armlæn og møblets yderkanter er udsatte. Vær derfor
meget opmærksom på f.eks. armbåndsure, knapper og spænder på tøj.
Småskrammer kan repareres med reparationsmaling, som kan bestilles dér, hvor du har købt
dit møbel. Større skrammer og skader bør altid repareres af et professionelt snedker- eller
malerværksted.

CARL HANSEN & SØN

VEDLIGEHOLDELSES GUIDEPAPIRGARN
1/1

17 Papirgarn
Papirgarnet der anvendes hos Carl Hansen & Søn er fremstillet af FSC-certificerede, bæredygtige
materialer. Vi anvender to forskellige farver papirgarn; natur og sort. Det naturlige papirgarn er
fremstillet af ubleget papir, mens det sorte papirgarn indfarves.
Almindelig rengøring og vedligeholdelse
Papirgarn kræver normalt ingen eller meget lidt vedligeholdelse, da det stærke papirgarn er
designet til at holde i årevis. Hvis man ønsker at friske sædet op, kan man aftørre sædet med enhårdt opvredet blød klud med en neutral sæbeopløsning uden farve. Det anbefales dog ikke at
gøre dette for ofte, da det kan slide unødvendigt på papirgarnet. Papirgarnet er behandlet med ettyndt lag voks, der hjælper med at forhindre pletter. Misfarvning af papirgarnet kan dog opstå ved
spild af kraftige væsker, f.eks. rødvin, frugtsaft eller stærkt farvet mad.
Kommer der en plet på papirgarnet, anbefales det at fjerne så meget af væsken som muligt meden hårdt opvredet, blød klud. Pas på ikke at gnide væsken længere ind i papirgarnet, men dup istedet forsigtigt på det udsatte område.
Papirgarn er et naturligt køligt, komfortabelt og modstandsdygtigt materiale. Det kan holdei mange år og kan erstattes eller repareres af en dygtig fletter, hvis det bliver nødvendigt.
Benyt aldrig opvaskemiddel på papirgarn.
Særlige forbehold
Ligesom andre møbler kan især de hvide flettede sæder, men også sæderne i natur papirgarn,
misfarves af kraftigt farvede tekstiler, f.eks. et par nye cowboybukser. Ønsker man at gardere sig
mest muligt mod dette, anbefales det at anvende en hynde på sædet. Naturmaterialet er dog
designet til at patinere smukt og naturligt over tiden.
Det kan forekomme, at flettede stole vipper lidt ved levering. Papirgarnet på stolen er håndflettet
og meget stramt, hvilket kan bevirke, at stolene kan vride sig en smule. Dette vil dog rette sig efter
kort tid, i takt med at stolen tages i brug.
Da papirgarn og træ er levende materiale, der påvirkes af dagslys og luftfugtighed, vilfærdige møbler flettet med papirgarn kunne forandre sig. Hvis et flettet møbel udsættes forvarmepåvirkning fra eksempelvis gulvvarme, brændeovn eller sol gennem panoramavinduer, kan
man forvente, at papirgarnet/stolen vil knirke i varierende grad.

CARL HANSEN & SØN

VEDLIGEHOLDELSES GUIDERATTAN
1/1

18 Rattan
Rattan er et naturprodukt, som fremstilles af stængelkernen fra den tropiske palme Calamus
Rotang. Calamus Rotang er en klatrepalme, der har lange fleksible ranker, som kan blive over
100 meter lange og op til ca. 4,5 cm tykke. Palmen har blade med kraftige torne og vokser som
vinstokke op ad træerne i regnskoven.
Hos Carl Hansen & Søn benyttes rattan dyrket i plantager i Indonesien, hvilket sikrer et produkt af
højeste kvalitet. Rattan har et smukt og naturligt farvespekter, som varierer i gule og lysbrunlige
nuancer.
Almindelig rengøring og vedligeholdelse
Rattan er et stærkt naturmateriale og kræver normalt ingen vedligeholdelse. Løst støv og snavs
fjernes nemmest ved støvsugning. Hvis støvsugning ikke er tilstrækkelig, kan flettet rengøres med
en fugtig klud. Spildte væsker skal fjernes hurtigst muligt for at undgå pletter.
For at forlænge flettets levetid kan man med fordel fugte bagsiden af flettet et par gange om året.
Særlige forbehold
Rattan er et naturmateriale med et meget varierende udseende. I rattan vil der fremkommevækstringe og mærker og farvespektret går fra lys gul over i lysbrunlige nuancer. Ligeledes
kan overfladen svinge i glansen, hvorfor nogle rammer kan syne mere skinnende end andre.
Farvevariationen er et kendetegn ved naturmaterialer og bliver ikke betragtet som en fejl/
reklamation.
Rattan-sjenernes bredde er aldrig helt ens, hvorfor antallet af viklinger godt kan variere fra ramme
til ramme og være forskellig i hver ende af samme ramme.
Anbring ikke møbler med flet af rattan i nærheden af varmeafgivende kilder eller i direkte sollys.

CARL HANSEN & SØN

VEDLIGEHOLDELSES GUIDETÆPPER
1/1

19 Tæpper
Carl Hansen & Søns tæppekollektion består af tæpper fremstillet af uld og tæpper eller jute, som
er en plantefiber.
Almindelig rengøring og vedligeholdelse - jute
Regelmæssig rengøring ved støvsugning. Alternativt anbefales det at banke tæppet. Fjern ikke
pletter med vand, da dette kan forårsage skjolder, men kontakt et professionelt tæpperenseri.
Bemærk, at farverne kan blegne, hvis tæppet udsættes for stærkt sollys i en længere periode. Det
anbefales, at tæppet drejes og vendes regelmæssigt.
Vi anbefaler underlag for at undgå farveafsmitning.
Almindelig rengøring og vedligeholdelse - uld
Regelmæssig rengøring ved støvsugning. Støvsug altid tæppet i luvens retning. Undgå at gnidehårdt med støvsugerens mundstykke, og brug aldrig støvsuger med roterende børster, da det iværste fald kan beskadige luven.
I tilfælde af pletter og tilsmudsning anbefales det, at tæppet fladvaskes af et professionelttæpperenseri.
De fleste nye tæpper taber uld, hvilket er helt normalt. Overskydende luv fjernes fra tæppet.
Vi anbefaler underlag for at undgå farveafsmitning.
Særlige forbehold
Det kan forekomme, at der stikker tråde ud af tæppet. Dette er ikke en fejl, men kan f.eks.
forekomme i forbindelse med støvsugning. Træk aldrig i trådene, men fjern dem forsigtigt med ensaks. Vær opmærksom på kun at afklippe den løse tråd og ikke løkken nede i tæppet.

CARL HANSEN & SØN

VEDLIGEHOLDELSES GUIDEBEJDSEDE MØBLER
1/1

20 Bejdsede møbler
Bejdse består af farvepigment opløst i vand og bruges til indfarvning af træets overflade for atopnå en bestemt farvenuance på det færdige møbel. Bejdse er ikke en slutbehandling og dækkes
derfor efterfølgende med klar lak for at sikre holdbarhed og slidstyrke.
Almindelig rengøring
Se malede møbler.
Særlige forbehold
Skader i overfladen på bejdsede møbler repareres med klar reparationslak. Det anbefales, at større
skader, og skade på den underliggende bejdse, repareres på et professionelt snedkerværksted.

CARL HANSEN & SØN

VEDLIGEHOLDELSES GUIDEBORDPLADER MED FINÉR
1/1

21 Bordplader med finér
En fineret bordplade består af et kernemateriale af træfiberplade, hvorpå der er limet et tyndt lag
finér på begge sider. Denne opbygning gør, at finerede bordplader ikke påvirkes i samme gradaf skiftende luftfugtighed som bordplader i massivt træ. Tykkelsen på finéren varierer alt eftertræsorten, men er typisk omkring 0,5mm tyk. Finéren på det enkelte bord er altid skåret af densamme stamme, hvilket får bordet til at fremstå harmonisk og ensartet.
Almindelig rengøring og vedligeholdelse – olierede bordplader med finér
Daglig rengøring foretages med en blød klud opvredet i varmt vand. Undgå at anvende
rengøringsmidler eller kemikalier.
Finerede bordplader kan genbehandles på samme måde som bordplader af massivt træ. Vi
anbefaler, at man oliebehandler sin bordplade med jævne mellemrum, alt afhængig af placeringog anvendelse. Da fineren er forholdsvis tynd, skal der udvises stor forsigtighed ved brug af
slibesvamp og sandpapir.
Almindelig rengøring og vedligeholdelse – lakerede bordplader med finér
Daglig rengøring foretages med en blød klud opvredet i varmt vand. Undgå at anvende
rengøringsmidler eller kemikalier.
Lakerede overflader kan ikke umiddelbart genbehandles eller repareres på samme måde somoliebehandlede overflader. Hvis der skulle opstå større skrammer eller ridser i overfladen,
anbefales det at få skaderne udbedret på et professionelt snedkerværksted.
Særlige forbehold
Til trods for at finéren på det enkelte bord er skåret af samme stamme, vil der kunne forekomme
farvevariationer i de enkelte finérbaner. Mindre knaster, markante åretegninger og farvevariationer
er en del af træets naturlige udseende.
Da dagslys modner træets farve, er det vigtigt at være forsigtig med permanente placeringer af
diverse genstande på bordpladen, f.eks. fade, vaser og lysestager, da de kan medføre uønskede
farveforskelle under modningen, som efterfølgende vil være vanskelige at udjævne.
Brug aldrig slibende rengøringsmidler, ståluld eller polish på møbler med finér.
Sæt ikke varme eller fugtige genstande direkte på bordpladen.

CARL HANSEN & SØN

VEDLIGEHOLDELSES GUIDEBORDPLADER I MASSIVT TRÆ
1/3

22 Bordplader i massivt træCarl Hansen & Søn producerer bordplader af stavlimet massivt træ. Den enkelte bordplade er
sammensat af et varierende antal stave afhængig af bordets størrelse og facon. Stavlimningen
gør det muligt at sammensætte træet alt efter farve og struktur for derved at få bordpladen til
at fremstå med et balanceret og harmonisk udseende.
Almindelig rengøring og vedligeholdelse - sæbebehandlede bordpladerSæbebehandlingen får træet til at fremstå smukt og naturligt. Sæbefedtet er vandopløseligt,
hvorfor det er vigtigt at vedligeholde sit sæbebehandlede bord ofte.
Daglig rengøring foretages med en blød klud opvredet i varmt vand, tilsat sæbeopløsningen
fra plejekittet. Undgå at anvende rengøringsmidler eller kemikalier på bordpladen.
Spildte væsker, vandskjolder fra glas o. lign. fjernes med det samme for at undgå pletter og
aftegninger på bordpladen.
Bordpladen er grund-sæbebehandlet fra fabrikken, men for hurtigt at opnå en smudsafvisende
overflade, bør bordpladen sæbebehandles yderligere, inden den tages i brug. Jævnlig
vedligeholdelse af sæbebehandlet massivt træ er nemt og sikrer samtidigt, at træet beskyttes
bedst muligt mod pletter og snavs. Sæbebehandlingen bør gentages med jævne mellemrum, altafhængig af placering og anvendelse.
Sæbebehandling af bordplade• Til sæbebehandling anbefaler vi, at man bruger plejekittet, der fulgte med bordet.
• Rengør først bordpladen. Pletter og snavs skal fjernes helt inden genbehandlingen for at opnådet bedste resultat. Besværlige pletter fjernes med en slibesvamp eller fint sandpapir korn 220.
• Inden sæben påføres, slibes hele bordpladen let med slibesvampen. Slib altid i åreneslængderetning.
• Påfør sæbeopløsningen med en klud eller svamp i årenes retning på hele bordpladen. Undgå
klatter og striber af sæbe. Sæberester kan, især på egetræ, efterlade mørke skjolder, somefterfølgende kan være vanskelige at fjerne.
• Aftør bordpladen for sæberester.
• Husk ligeledes at behandle bordpladens underside for at undgå uens udtørring. Uens udtørring
kan forårsage revnedannelse og skævheder i bordpladen.
• Lad bordpladen tørre helt op, inden den igen tages i brug.
• Det kan ske, at træfibrene rejser sig efter de første sæbebehandlinger. Træfibrene fjernes med
slibesvampen når bordpladen er hel tør.
Sæbeblanding til behandling af bordplader
Som alternativ til plejekittet kan man selv lave en sæbeblanding til vedligeholdelse af sinetræmøbler. Sæbeblandingen fremstilles af ¼ dl naturlige sæbespåner uden farve og 1 liter

CARL HANSEN & SØN

VEDLIGEHOLDELSES GUIDEBORDPLADER I MASSIVT TRÆ
2/3

varmt vand. Sæbespånerne opløses helt i det varme vand og afkøles til stuetemperatur inden
anvendelse. Hæld aldrig sæbeopløsningen direkte ud på møblet. Møblet har kun brug forsæbefedt, ikke vand. Påføres der for meget vand, kan den efterfølgende tørring fremkalde revner itræet.
Ved sæbebehandling af egetræsmøbler må sæbeopløsningen ikke være for kraftig. En kraftigsæbeopløsning gør træet mørkere.
Almindelig rengøring og vedligeholdelse – oliebehandlede bordplader
Daglig rengøring foretages med en blød klud opvredet i varmt vand. Undgå at anvende
rengøringsmidler eller kemikalier. Vi anbefaler, at man oliebehandler sin bordplade med jævne
mellemrum, alt afhængig af placering og anvendelse.
Oliebehandling af bordplade• Til oliebehandling anbefaler vi, at man bruger plejekittet, der fulgte med bordet.
• Rengør først bordpladen. Pletter og snavs skal fjernes helt inden genbehandlingen for at opnådet bedste resultat.
• Inden olien påføres, slibes hele bordpladen let med slibesvampen. Slib altid i åreneslængderetning.
• Påfør olien med en svamp eller klud. Olien fordeles i et tyndt og jævnt lag over hele bordpladen
inklusive kanter. Lad olien sidde i ca. 5 min.
• Aftør bordpladen grundigt for overskydende olie med en ren bomuldsklud, og lad bordpladentørre.
• Olien skal være helt tør, inden bordet igen tages i brug. Oliens tørretid varierer afhængigt af
temperaturen, så kontrollér derfor altid for afsmitning, inden bordet tages i brug.
• ADVARSEL! Vær opmærksom på, at klude eller svampe, som har været brugt til oliebehandling,
kan selvantænde, hvorfor disse altid skal opbevares i en lufttæt metal- eller glasbeholder.
Dette gælder også, hvis kludene bortskaffes.
Almindelig rengøring og vedligeholdelse – lakerede/malede bordplader
Daglig rengøring foretages med en blød klud opvredet i varmt vand. Undgå at anvende
rengøringsmidler eller kemikalier.
Lakerede/ malede overflader kan ikke umiddelbart genbehandles på samme vis som sæbeeller oliebehandlede overflader. Hvis der skulle opstå større skrammer eller ridser i overfladen,
anbefales det at få skaderne udbedret på et professionelt snedkerværksted.
Særlige forbeholdTræ er et levende materiale, som påvirkes af dagslys og rummets luftfugtighed. For et massivt
træbord ligger den ideelle relative luftfugtighed mellem 30 og 60 %. En luftfugtighed på under
30% øger risikoen for, at der opstår revner i træet. Et massivt træmøbel bør derfor ikke placeres

CARL HANSEN & SØN

VEDLIGEHOLDELSES GUIDEBORDPLADER I MASSIVT TRÆ
3/3

for tæt på varmekilder eller i direkte sollys, da dette kan medføre revnedannelser i bordpladen. Høj
luftfugtighed kan forårsage skævvridning af bordpladen.
Bordplader af massivt træ er følsomme over for ændringer i luftfugtighed og temperatur. Varm
luft indeholder mere vand end kold luft, og bordplader af massivt træ kan derfor ændre bredde itakt med, at årstiderne skifter. Om vinteren, når luften er tør, vil træet trække sig sammen, og om
sommeren, når luften typisk er fugtig, vil det udvide sig igen. Dette kan f.eks. ses på udtræksborde,
som kan gabe i siderne af samlingen om vinteren og gabe på midten om sommeren.
Som tommelfingerregel kan en bordplade af massivt træ arbejde 1% i bredden. Hvis bordets
bredde er 100cm, kan det altså arbejde en hel centimeter. Træet arbejder ikke nævneværdigt ilængderetningen.
Sæbebehandlede borde kan have en tendens til at knage. Knagelydene opstår, idet træet
arbejder, og skyldes friktionen imellem sarg og bordplade eller bordets samlinger. Fænomenetopstår typisk i sommerperioden, når træet udvider sig, men har ingen indvirkning på bordets
funktionalitet.
Træets farve modnes i takt med, at bordet udsættes for dagslys. Den største ændring i farvensker i begyndelsen af bordets levetid. Vaser, dækkeservietter eller pyntegenstande kan efterlade
skygger på træets overflade, hvis de er placeret samme sted i længere tid. Det er derfor en god
idé at lade større træoverflader stå udækkede de første par måneder efter, at møblet et taget ibrug. For at undgå aftegninger fra pyntegenstande og udtørring af møblet bør møbler af massivt
træ ikke placeres i direkte sollys.
Brug aldrig slibende rengøringsmidler, ståluld eller polish på møbler af massivt træ.
Sæt ikke varme eller fugtige genstande direkte på bordpladen.
Træ er et naturmateriale, og derfor vil ikke to stykker være ens. Mindre knaster, markanteåretegninger og farvevariationer er en del af træets naturlige udseende.

CARL HANSEN & SØN

VEDLIGEHOLDELSES GUIDETEAKTRÆ (HAVEMØBLER)
1/2

23 Teaktræ (havemøbler)
Teaktræ er den ideelle træsort til udendørsmøbler. På grund af sit naturlige indhold af olie er træet
meget holdbart og modstandsdygtigt over for vind og vejr og bliver ikke angrebet af insekter og
råd. Hos Carl Hansen & Søn anvender vi udelukkende FSC®-certificeret teak.
Almindelig vedligeholdelse – oliebehandlet teakOliebehandlede teaktræsmøbler fremstår med en flot rødbrun farve. Ønsker man at bevare den
rødbrune farve, kræver møblerne jævnlig vedligeholdelse med teaktræsolie.
Hvor tit, møblerne skal genbehandles med olie, afhænger af det miljø, møblerne befinder sig i.
Møbler i det fri kræver oftere genbehandling end møbler, som er placeret under et udhæng ellerpå en overdækket terrasse. Ønsker man at bibeholde teaktræets flotte gyldne farve, skal møblet
efterbehandles inden, at træet begynder at virke tørt og blegt.
For at opnå det bedste resultat er det vigtigt, at møblet rengøres grundigt inden genbehandlingen.
Påføres der olie på en beskidt overflade, kan overfladen blive jordslået og misfarvet. Møblerne
rengøres nemmest med varmt vand tilsat lidt sulfo. Brug en blød børste til at fjerne skidt og snavs.
Når møblet er helt tørt, slibes overfladen let med fint sandpapir korn 180-220, hvorefter olienpåføres. Påfør ikke olien i direkte sollys.
Vejledning i oliebehandling: Se bordplader i massivt træ.
Hvis man undlader at genbehandle sine teaktræsmøbler, vil farven gradvist ændre sig. Den
rødbrune farve vil med tiden aftage og forvandle sig til en flot sølvgrå overflade, som er megetkarakteristisk for teaktræ. Teaktræets naturlige olieindhold gør, at træet kan stå ubehandlet, uden
at det går ud over træets holdbarhed og styrke.
Til daglig rengøring anvendes en fugtig klud opvredet i varmt vand.
Almindelig vedligeholdelse- ubehandlet teakInden man tager sine nye teaktræsmøbler i brug, bør man overveje, hvilket udseende man ønsker
på sine møbler. Vælger man at lade sine møbler stå ubehandlede, vil farven på det lysebrune
teaktræ forvandle sig til den meget karakteristiske sølvgrå overflade, som kendetegner ubehandlet
teaktræ. Denne forvandlingsproces afhænger af det specifikke miljø, hvori møblerne befinder sig,og kan strække sig over uger eller måneder.

CARL HANSEN & SØN

VEDLIGEHOLDELSES GUIDETEAKTRÆ (HAVEMØBLER)
2/2Ønsker man derimod, at møblerne skal fremstå med en gylden og varm farve, opnår man det
bedste resultat ved at oliebehandle sine møbler inden ibrugtagning.
Speciel vedligeholdelse
Det er vigtigt at rengøre sine teaktræsmøbler jævnligt, hvad enten de er oliebehandlede eller
fremstår rå. Regelmæssig rengøring forhindrer skidt og alger i at sætte sig fast og misfarve træets
overflade. Skulle almindelig rengøring ikke være tilstrækkelig til at fjerne skidt og snavs, anbefaler
vi at bruge trærens til rengøring. Efter grundig rengøring med trærens bør olierede møbler
genbehandles.
Særlige forbehold
Teaktræ er et naturmateriale, og der kan derfor forekomme variationer i farve og struktur på det
enkelte møbel.
Til genbehandling skal der anvendes en olie til udendørs brug. Olie til udendørs brug indeholder
fungicid, hvilket forhindrer mikroorganismer i at misfarve træets overflade.
Med tiden kan vekslende luftfugtighed og vejrskifte få træets årer til at rejse sig og give en ru
overflade. Desuden kan der, som følge af vejrpåvirkning, fremkomme meget små sprækker itræet. Mindre sprækker påvirker ikke møblets konstruktion og har ingen betydning for træets
holdbarhed.
For at passe bedst muligt på teakmøbler anbefales det, at teakmøbler for en sikkerheds skyld
opbevares i et ikke-opvarmet rum i vinterperioden.
Vær opmærksom på, at ubehandlet teak nemt får skjolder og rander, hvis træet bliver vådt –regnvejr, fugtige glas mm.
Vi anbefaler at man overdækker teakmøblerne, når de ikke anvendes, for at beskytte møblet modvejr og vind.

CARL HANSEN & SØN

VEDLIGEHOLDELSES GUIDETEKSTILER
1/2

24 Tekstiler
Carl Hansen & Søn tilbyder et omfattende udvalg af tekstiler. De tekstiler, der benyttes til polstring,kommer fra førende danske leverandører. Kvalitet og egenskaber er nøje udvalgte og passer tilbåde privat og offentligt brug. Tekstilerne er testet efter standardiserede testmetoder, da derlægges stor vægt på holdbarhed, slidstyrke og funktionalitet.
Generel vedligeholdelse af tekstilerJævnlig rengøring og vedligeholdelse af polstrede møbler er vigtig for at bibeholde møbelstoffets
udseende samt forlænge dets levetid. Støv og snavs er desuden medvirkende til et dårligt
indeklima.
Almindelig rengøring og vedligeholdelse
Vi anbefaler, at man støvsuger polstrede møbler ofte og helst hver uge. Hvor der er løse hynder,
er det en god idé at bytte rundt på hynderne fra tid til anden, så hynderne udsættes for etensartet slid.
Hynder med polydun skal rystes jævnligt under brug for at sikre en jævn fordeling af polydun
i hynden og opretholde hyndens form (se også sektionen om hynder med dun og fjer).
Special rengøring - pletfjerning
Generelt for alle pletter gælder det, at jo hurtigere pletten renses og behandles, jo større er
chancen for, at pletten kan fjernes helt.
Hvis det drejer sig om spildte væsker, suges væsken op med en ren klud hurtigst muligt. Pletter,som ikke er fedtholdige, fjernes i første omgang ved skånsom dupning med en ren klud eller svamp
opvredet i rent, varmt vand. Undgå at stoffet bliver alt for vådt, så vand og snavs ikke trænger
længere ind. Pletten bearbejdes fra yderkanten ind mod midten.
Fedtholdige pletter kan fjernes med hertil egnede pletfjerningsmidler. Vi anbefaler altid, at
produkterne afprøves på et mindre synligt sted, før de anvendes på det udsatte område.
Pletter fra tyktflydende eller faste stoffer skrabes mest muligt op før videre behandling. Indtørredepletter bør støvsuges for løse partikler inden videre behandling.
Bemærk, at der ikke må gnides kraftigt på materialet, da dette kan beskadige stoffet og farven.
Efter rengøring med vand skal møbelstoffet tørre helt inden brug. For at undgå skjolder på
mikrofibrene anbefales det at tørre betrækket forsigtigt med en føntørrer.
Mange eller større pletter kræver en speciel behandling og teknik. Det anbefales derfor altid at
kontakte et professionelt møbelrenseri, inden man selv forsøger sig med pletfjerning på størreområder. Damprengøring må ikke anvendes.

CARL HANSEN & SØN

VEDLIGEHOLDELSES GUIDETEKSTILER
2/2

Særlige forbehold
Polstrede møbler bør ikke stå i direkte sollys eller tæt på varmeafgivende kilder som f.eks.
brændeovne og radiatorer. Brug ikke opløsningsmidler, idet disse kan opløse underliggende
polstermaterialer. Anvend desuden ikke ufortyndede rensemidler, blegemidler, ammoniak og sæbe,beregnet til hårde overflader, på møbelstoffer.
Vær opmærksom på, at ikke farveægte tøj kan smitte af på møbelstoffet. Afsmitningen fra tøj kandesværre ikke altid fjernes ved vask eller rens.
Damprensning må ikke anvendes.

CARL HANSEN & SØN

VEDLIGEHOLDELSES GUIDEPOLSTRINGSSKUM
1/2

25 Polstringsskum
Carl Hansen & Søn anvender kun skum af polyurethan (PUR). PUR er et formstabilt og let materiale
med fremragende komfortegenskaber og en lang levetid.
Når vores møbler anvendes i offentlige rum, skal de opfylde strenge brandkrav, hvilket gør
naturfibre som bomuld og lignende mindre velegnede til polstring i disse situationer. Vi arbejder
derfor med to forskellige skumtyper med og uden brandhæmmer.
Vores CMHR-polsterskum (Combustion Modified High Resilience) er behandlet med
brandhæmmende materialer for at opfylde følgende standarder:• BS5852 Crib5• BS5852 Source 0+1• EN1021-1 (cigarettesten)• EN1021-2 (tændstiktesten)
CMHR-polsterskum anvendes hovedsageligt til produkter til det britiske marked.
Vores HR-polsterskum (High Resilience) opfylder følgende standarder:• Cal TB 117 (California Technical Bulletin)• Ordinance 211-17• AB2998
HR-polsterskum anvendes til produkter til det amerikanske marked og til alle øvrige markeder.
Generel vedligeholdelse af møbler med polstringsskumJævnlig vedligeholdelse af møbler med polstringsskum er vigtig for at forlænge dets levetid. Støv
og snavs er desuden medvirkende til et dårligt indeklima, og det er derfor vigtigt at vedligeholdesine møbler med polstringsskum jævnligt.
Almindelig rengøring og vedligeholdelse
Vi anbefaler, at man støvsuger møbler med polstringsskum ofte og helst hver uge.
Ved pletfjerning anbefales kemisk rens af et professionelt firma.
Særlige forbehold
Nyproducerede møbler med skum kan afgive en karakteristisk og ufarlig svag duft, der aftager med
tiden.
Møbler med polstringsskum bør ikke stå i direkte sollys eller tæt på varmekilder (f.eks. brændeovnog radiatorer)CARL HANSEN & SØN

VEDLIGEHOLDELSES GUIDEPOLSTRINGSSKUM
2/2

Brug ikke opløsningsmidler, idet disse kan opløse polsterskummaterialet. Anvend desuden ikke
ufortyndede rensemidler, blegemidler, ammoniak eller sæbe beregnet til hårde overflader påmøbelstoffer.
Damprengøring må ikke anvendes.
Da polstringsskum ikke er biologisk nedbrydeligt, anbefaler vi at aflevere møbler med
polstringsskum på genbrugsstationer eller lignende.

CARL HANSEN & SØN

VEDLIGEHOLDELSES GUIDEPEDDIGRØR: PK1
1/1

26 Peddigrør: PK1
Peddigrør er et naturprodukt, der består af det inderste væv fra stilken af den tropiske palmeCalamus Rotang. Alle sæder og ryglæn af peddigrør er flettet i hånden. Peddigrør har et bredt
farvespekter, som varierer fra lys hvid til grønne og brunlige nuancer. Peddigrør udvikler en smuk
patina med tiden.
Almindelig rengøring og vedligeholdelse
Peddigrør tørrer ud, hvis det anbringes på steder, hvor luftfugtigheden er lav - f.eks. i nærheden af
en brændeovn eller radiator. Peddigrør bliver hårde ved udtørring. For at forhindre udtørringen af
peddigrørene skal møblet vedligeholdes ofte, og vi anbefaler, at dette gøres 10-12 gange om året.
Til vedligeholdelse bruges en blanding bestående af 2-3 spsk. sæbespåner opløst i 1 liter varmt
vand. Sprøjt blandingen på begge sider af stolen med en vandforstøver, og lad den trænge ind i
peddigrørene. Efterfølgende fjernes evt. overskydende vand/dråber med en fugtig klud. Møblet
skal tørre helt, inden det tages i brug.
Særlige forbehold
Farven på peddigrør kan variere meget. Farvevariationen er et kendetegn ved naturmaterialerog bliver ikke betragtet som en fejl/reklamation.
Carl Hansen & Søn accepterer desværre ikke reklamationer, hvor flet fremstillet af peddigrør
er udtørret pga. manglende vedligeholdelse.
Ved stabling af stole anbefales det at anvende et beskyttende mellemlæg for at undgå trykmærker
i peddigrørene.
Bemærk de særlige forhold som medfører en nedsat garanti på 2 år.

CARL HANSEN & SØN

VEDLIGEHOLDELSES GUIDETRÆMØBLER
1/1

27 Træmøbler
Almindelig rengøring og vedligeholdelse af træmøbler – alle overfladebehandlinger
Træ er et levende og naturligt materiale og bør derfor altid rengøres så skånsomt som muligt.
Regelmæssig rengøring med en fugtig klud sikrer, at møblet altid fremstår flot og patinerer smukt.
Alle møbeltyper, med undtagelse af bordplader, skal som udgangspunkt ikke genbehandles.
Anvend aldrig skrappe rengøringsmidler til rengøring af træmøbler.
Træ og dagslysTræets farve modnes i takt med, at møblet udsættes for dagslys. Den største ændring i farvensker oftest i begyndelsen af møblets levetid. Vaser, dækkeservietter, pyntegenstande eller plaider
kan efterlade skygger på træets overflade, hvis de er placeret samme sted i længere tid. Det er
derfor en god idé at lade større træoverflader stå udækket de første par måneder efter, at møblet
et taget i brug. For at undgå aftegninger fra pyntegenstande og udtørring af møblet bør møbler af
massivt træ ikke placeres i direkte sollys.
Træ og vand
Møbler af massivt træ tåler ikke vand eller andre væsker i større mængder. Hvis der spildes påmøblet, bør væsken straks tørres op for at undgå skader og misfarvning på træet. Større mængderaf vand kan forårsage revnedannelser i træet og skævvridning af møblet. Mindre pletter eller
vandskjolder bør ligeledes fjernes straks, da disse kan efterlade aftegninger i overfladen, somefterfølgende vil være vanskelige at fjerne.
Træ og luftfugtighed
Luftfugtigheden har stor indflydelse på møbler lavet af massivt træ. Træet ånder og arbejder og
tilpasser sig helt naturligt de omgivelser, det befinder sig i. Møbler af massivt træ bør ikke placeres
i rum, hvor luftfugtigheden er meget svingende, da større udsving i luftfugtigheden kan medføre
revnedannelser i træet og medvirke til, at samlingerne bliver løse.
Møbler af massivt træ bør ikke placeres tæt på varmeafgivende kilder som radiatorer ogbrændeovne eller opbevares i uopvarmede rum.
Træ og udseendeTræ er et naturmateriale, og derfor vil ikke to stykker være ens. Mindre knaster, markanteåretegninger og farvevariationer er en del af træets naturlige udseende. Delene i det enkelte
møbel sammensættes altid efter farvenuance og struktur, så møblet fremstår smukt og fuldendt.
Der kan forekomme variationer i farvenuance og struktur fra møbel til møbel.